open-index/open-wikipedia-markdown huggingface dataset:
מיהלאלי מייאמבלה

**מיהלאלי סמסון מייאמבלה** (באנגלית: **Mihlali Samson Mayambela**; נולד ב-25 באוגוסט 1996) הוא כדורגלן דרום אפריקאי, המשחק בעמדת הקשר באומוניה ניקוסיה ובנבחרת דרום אפריקה.

## קריירה
מייאמבלה התחיל את הקריירה שלו באקדמית אולד מוטואל. בהמשך שיחק בקבוצות נוער באורלנדו פירטס וקייזר צ'יפס. בשנת  חתם בקייפטאון אולסטארס.

בקיץ  סיכם ביורגודן מליגת העל השוודית, אך עקב פציעה, חתם בה רק בינואר . ב-24 באוגוסט מייאמבלה כבש את שער הבכורה שלו בקבוצה בניצחון 1–5 נגד סמדבי במסגרת הגביע השוודי.

בשנת  מייאמבלה הושאל לדגרפורס, ושנה לאחר מכן הושאל לברגה. ב-19 ביולי 2018 מייאמבלה הושאל לפארנסה מליגת העל הפורטוגלית עד לסיום העונה עם אופציה לרכישה, שמומשה בסיום העונה.

ב-28 בינואר 2020 הושאל לבני יהודה מליגת העל.

בינואר , מייאמבלה הושאל לאקדמיקה.

בקיץ  חתם באריס לימסול מליגת העל הקפריסאית.

בינואר 2026 חתם באומוניה ניקוסיה.

## קריירה בינלאומית
ב-24 בספטמבר 2022 ערך מייאמבלה את הופעת הבכורה שלו בנבחרת דרום אפריקה, בניצחון 4-0 על נבחרת סיירה לאון במשחק ידידות. במשחק זה הבקיע את שער הבכורה שלו בנבחרת.

נכלל בסגל נבחרת דרום אפריקה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים דרום אפריקאים
קטגוריה:קשרי כדורגל דרום אפריקאים
קטגוריה:קייפטאון: כדורגלנים
קטגוריה:כדורגלני יורגודן
קטגוריה:כדורגלני דגרפורס
קטגוריה:כדורגלני פארנסה
קטגוריה:כדורגלני בני יהודה תל אביב
קטגוריה:כדורגלני אקדמיקה דה קוימברה
קטגוריה:כדורגלני אריס לימסול
קטגוריה:כדורגלני אומוניה ניקוסיה
קטגוריה:כדורגלני נבחרת דרום אפריקה
קטגוריה:כדורגלני גביע אפריקה לאומות 2023
קטגוריה:כדורגלנים זרים בישראל
קטגוריה:ספורטאים זרים בשוודיה
קטגוריה:ספורטאים זרים בפורטוגל
קטגוריה:ספורטאים זרים בקפריסין
קטגוריה:דרום אפריקאים שנולדו ב-1996
יצחק גברא

רבי **יצחק גברא** (בערך ה'תרי"ח – כ"א בתמוז ה'תש"י) המכונה "פועל הישועות מעגור" נקרא בשמו של אביו רבי יצחק גברא, היה מרבני וראשי יהדות תימן בתימן, ורב העיר אסוואד (או סווד) השוכנת צפונית מערבית לצנעא, ואחר כך כשעלה לישראל היה מראשוני המתיישבים במושב עגור ומחשובי קהילת העולים במקום.

הרב המשיך שושלת רבנים משפחתית מיוחסת, (דור 17 של רבנים). לאחר פטירת אביו, אחיו הגדול רבי אברהם התמנה לרב, עד לפטירתו בשנת ה'תש"ב, ולאחר מכן, כממשיכם של אביו ואחיו, שימש כרב הקהילה באסוואד.

## עלייתו ארצה
לאחר עלייתו לישראל במרבד הקסמים שהה תקופה במעברת עין-שמר (שער מנשה) שבשרון משם עבר למושב עגור באזור השפלה הדרומית שראשוני מתיישביו היו עולים מתימן, כשרבי יצחק כרב הקהילה, דאג לשלומם ברוחניות ובגשמיות, ופעל רבות לבניית מקווה טהרה במושב.

## פטירתו
בצוואתו ביקש להיקבר סמוך לעץ חרוב שהיה מול ביתו , וכן הודיע לאשתו לפני פטירתו שבקרוב תסתלק מהעולם.

ממוזער|אתר הקבר ושלוש המצבות
ממוזער|אותיות לאמירת תהילים לזכרו, במבנה הקבר
נקבר בערב שבת סמוך לכניסת השבת בקצה המושב עגור, כפי שביקש, סמוך לעץ החרוב. על מצבתו חרוט . אשתו, שנפטרה 90 יום לאחריו, נקברה בסמוך אליו. המקום אינו בית קברות רשמי, ומלבד קבריהם ישנו קבר נוסף של ילד ששמו אינו ידוע.

כיוון שלא מדובר בשטח המיועד לקבורה ניסו מספר פעמים, מיד לאחר פטירתו, ואף בשנים מאוחרות יותר, להעביר את קברו. אך בכל פעם נגרם נזק למנסים, וכך נשאר הקבר במקומו עד היום.

## פרסומו
[ממוזער|180px|עץ ה[חרוב מצוי|חרוב העומד סמוך לקבר הצדיק]]

במשך השנים, נטשו המתיישבים התימנים של עגור את המושב,, והתיישבו במקום עולים מכורדיסטן בתקופה זו חלקת הקבר שהייתה מאחורי בתי המושב וללא מצבה, לא הייתה ידועה. הסימן היחיד היה שורת אבנים סביב הקבר, ועליהם צמחה עשבייה שהסתירה את קיומו. אגדות רבות מסופרים על תקופה זו איך נשמר הקבר בשלמותו. כשבסופם, בשנות ה-70 למאה ה-20, סיפרה הדיירת שגרה בבית הסמוך שחלמה שרבי יצחק בא ושאל אותה למה לא מתפללים על קברו שתחת החרוב שבחצרה, ובירך אותה שיוולדו לבתה שלשה ילדים. לאחר החלום, הדיירת פינתה את העשבייה הרבה שהייתה סביב לקבר, וגילתה אותו. ולאחר שנולד לבתה בנה הבכור, קראה לו על שם רבי יצחק. בן זה מתגורר בבית הסמוך לקבר, ודואג לתחזוקת המקום.

בשנים האחרונות התפרסם מאוד המקום, ורבים מגיעים להתפלל שם.

ביום ההילולא שלו מגיעים אלפים בהסעות מרחבי הארץ להתפלל במקום.

## ספרים לזכרו
בשנת תשפ"ג יצאו לאור על ידי נכד אחיו - הרב ישראל גברא, שני ספרים לזכרו.

* ספר אוצר הישועות 'ויעתר יצחק'. ספר זה הוא מאסף גדול לסגולות, והוקדש שם פרק העוסק בסיפורים על רבי יצחק גברא. ייחוסו ומשפחתו, עלייתו לארץ ישראל, סיפורי מופתים וישועות וכדומה.
* ספר גבורת יצחק. ספר זה הוא הרחבה לפרק המופיע בספר הקודם. ועוסק בעיקר בסיפורי מופתים על קברו של רבי יצחק גברא. לרוב על פי תיאורי מתפללים ומבקרים.

## משפחתו
* בנו מורי יחיא נפטר י' שבט תשנ"ב 1992
* בנו רבי דוד גברא היה רב העיר יבנה, נפטר כ"ה באב תשמ"ו 1986
* בנו של רבי דוד, רבי יחיאל גברא משמש כרב במועצה אזורית גדרות

## קישורים חיצוניים
* הרב יוסף חיים אוהב ציון כתבה על הצדיק מאתר JDN
* 
* באתר מורשת יהודי תימן על רבי יצחק גברא

## הערות שוליים

קטגוריה:אחרוני תימן
קטגוריה:רבנים תימנים ישראלים
קטגוריה:ישראלים ילידי תימן
קטגוריה:ישראלים שנולדו ב-1858
קטגוריה:ישראלים שנפטרו ב-1950
איסוזו פיאצה

**איסוזו פיאצה** (ביפנית: **いすゞ・ピアッツァ**, באנגלית: **Isuzu Piazza**, קרוי גם: **Isuzu Impulse ** (אמריקה הצפונית), **Holden Piazza** (אוסטרליה) היא מכונית ספורט בתצורת קופה, מתוצרת קונצרן הרכב היפני **[[איסוזו]]**, אשר יוצרה בין השנים 1980–1993 ביפן.

## דורות "איסוזו פיאצה"
* דור ראשון (JR120/130) - יוצר בין השנים 1980–1990.
* דור שני (JT22) - יוצר בין השנים 1990–1993.

## איסוזו פיאצה

* מספר מושבים: 2+2.
* 2 דלתות + דלת אחורית.
* מנוע קדמי.
* מנוע בנזין.
* סוגי הנעות: הנעה אחורית (דור ראשון), הנעה קדמית, הנעה 4x4 כפולה (דור שני).
* קיבולת מכל דלק - 58 ליטר (דור ראשון).

## תמונות

קובץ:Isuzu Piazza ca 1986 Grange Road area nb.JPG| "איסוזו פיאצה", דור ראשון, שנת 1986
קובץ:Isuzu Piazza, Asso di Fiori, Front View,.jpg | "איסוזו פיאצה", דור ראשון
קובץ:All that 80s wizardry... (8685786996).jpg| "איסוזו פיאצה", דור ראשון - מבט לתא הנהג ולוח מחוונים
קובץ:Isuzu Piazza, Asso di Fiori, Rear Perspective View,.jpg| "איסוזו פיאצה", דור ראשון
קובץ:1st generation Isuzu Piazza rear.JPG| "איסוזו פיאצה", דור ראשון
קובץ:Isuzu Piazza (1981-1992).jpg| "איסוזו פיאצה", דור ראשון
קובץ:Isuzu Impulse (17745840352).jpg| דגם "Isuzu Impulse", דור ראשון
קובץ:Pazza.jpg| דגם "Isuzu Impulse", דור שני
קובץ:Holden YB Piazza.JPG| "איסוזו הולדן"
קובץ:1991 Isuzu Impulse RS Turbo.jpg | דגם "Isuzu Impulse", דגם "RS Turbo" דור שני, שנת 1991


## ראו גם
* איסוזו
* איסוזו באלאט
* איסוזו 117 קופה

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1980
קטגוריה:מכוניות קופה
קטגוריה:כלי רכב יפניים
פיאצה
ג'יימי צ'דוויק

**ג'יימי צ'דוויק** (באנגלית: **Jamie Chadwick**; נולדה ב-20 במאי 1998) היא נהגת מרוצים בריטית המתחרה באליפות הפורמולה 3 האסייתית וב-W Series. בשנת 2019 זכתה באליפות ה-W Series. באותה שנה הצטרפה לקבוצת ויליאמס כנהגת פיתוח.

## קריירת מרוצים
צ'דוויק החלה להתחרות בקארטינג בגיל 11 בעקבות אחיה אוליבר. בשנת 2013 עברה יחד עם אחיה להתחרות במרוצי מכוניות כשלקחה חלה באליפות ג'ינטה ג'וניור. במרץ 2015 הצטרפה לקבוצת Beechdean Motorsport עימה התחרתה בקטגוריית ה-GT4 באליפות ה-GT הבריטית. היא התחרתה יחד עם נהג המשנה רוס גאן באסטון מרטין V8 וואנטג'. השניים ניצחו בשני מרוצים, כולל במרוץ 24 השעות של סילברסטון. בסיום העונה הייתה לאישה הראשונה ולזוכה הצעירה בתולדות האליפות. בשנת 2016 התחרתה בשלושה מרוצים בקטגוריית ה-GT4 pro עם קבוצת Generation AMR SuperRacing. בהמשך חזרה לקבוצתה הקודמת עבורה התחרתה בשלושת המרוצים האחרונים של העונה. במהלך השנה התחרתה במרוץ אחד במסגרת אליפות ה-VLN וסיימה במקום השלישי בקטגוריה.

בשנת 2017 עברה להתחרות במכוניות חד-מושביות והצטרפה לקבוצת Double R Racing באליפות הפורמולה 3 הבריטית. בסיום העונה דורגה במקום התשיעי ובמהלכה השיגה פודיום אחד, לאחר שסיימה במקום השלישי במרוץ שנערך ברוקינגהאם. בסיום העונה עברה לקבוצת Douglas Motorsport. באוגוסט הייתה לנהגת הראשונה בתולדות האליפות הבריטית שמנצחת מרוץ. באותה השנה השתתפה גם במרוץ 24 השעות של נורבורגרינג אותו סיימה במקום החמישי בקטגוריה בומקום ה-63 בדירוג הכולל.

צ'דוויק היא הנהגת הראשונה זוכה באליפות ה־MRF Challenge , אחרי שזכתה בתואר בסיום עונת 2018/19. במהלך העונה ניצחה שישה מרוצים (מתוך 15) וסיימה עוד שלוש פעמים במקום השני.

## W Series
במרץ 2019 הצטרפה כאחת מ-20 הנהגות בעונת הבכורה של אליפות ה-W Series. שלושה שבועות לאחר מכן הצטרפה לתוכנית פיתוח הנהגים של אסטון מרטין. במרוץ הראשון של העונה שלטה צ'דוויק לאורך כל סוף השבוע - היא הובילה בשני מקצי האימון, במקצה הדירוג וניצחה את המרוץ. אחרי המרוץ השני בעונה, אותו סיימה במקום השני, הצטרפה לתוכנית לפיתוח נהגים של קבוצת ויליאמס. ביוני השתתפה במרוץ 24 השעות של נורבורגרינג בו סיימה במקום הראשון בקטגוריית ה-SP8 ו-27 בדירוג הכללי. לקראת מרוץ סיום העונה הובילה צ'דוויק בפער של 13 נקודות לפני ביטקה ויסר שהייתה במקום השני. היא זינקה מהפול פוזישן, אך איבדה מקומות וירדה למקום הרביעי. ויסר הצליחה לעקוף אותה, אך סיימה במקום השלישי, תוצאה שהבטיחה את זכייתה של צ'דוויק בתואר.

## קישורים חיצוניים

* 

## הערות שוליים

קטגוריה:נהגות מכוניות מרוץ בריטיות
קטגוריה:אקסטרים אי: נהגים
קטגוריה:חברי אקדמיית ויליאמס לנהגים
קטגוריה:בריטיות שנולדו ב-1998
קטגוריה:בריטים שנולדו ב-1998
Bodhi Linux

**בודהי לינוקס** (באנגלית: **Bodhi Linux**) היא הפצת גנו/לינוקס, נגזרת של אובונטו, המיועדת לשימוש במחשבים מיושנים בעלי חומרה חלשה ומכילה ממשק משתמש פשוט, יעיל וחסכוני במשאבים.

היא פותחה על ידי צוות הפיתוח Bodhi Linux Team ושוחררה ב-26 במרץ 2011 (גרסה 1.0).

ההפצה ניתנת להורדה בארכיטקטורת 64 ביט והיא זמינה ב-3 גרסאות: גרסה רגילה (Standard Release), גרסה מורחבת (AppPack Release), וגרסת "Legacy Release".

המערכת מופצת כשעליה מותקנות מראש מספר מצומצם של אפליקציות ובהן: דפדפן האינטרנט (Midori), עורך הטקסט (ePad), מציג התמונות (Ephoto), מנהל הקבצים (PCManFM) ועוד.

## רשימת גרסאות
צוות הפיתוח שחרר 24 גרסאות אל השוק. להלן 7 הגרסאות האחרונות:

## קישורים חיצוניים

* 

קטגוריה:הפצות של GNU/לינוקס
קטגוריה:תוכנה חופשית
פיאצה

**פִּיאָצָה**, **פְּיָיצָה** (מאיטלקית: piazza) היא, לפי מילון ספיר: 1. כיכר, רחבה בעיר, המוקפת בתים. 2. מרפסת גדולה מקורה. 3. מעבר מקורֶה, שביל ארוך ומקורה.

## הערות שוליים

קטגוריה:פירושונים
ברוך רובין

**ברוך רובין** הוא פרופסור אמריטוס לאגרונומיה ומדעי העשבים, שימש כראש המכון למדעי הצמח והגנטיקה בחקלאות, הפקולטה לחקלאות מזון ואיכות הסביבה, של האוניברסיטה העברית.

## קורות חיים
סיים לימודי תואר ראשון בפקולטה לחקלאות של האוניברסיטה העברית, ולימודי תואר שני ב-1971 בהצטיינות יתרה. את תואר הד"ר קיבל בשנת 1976. 

את השתלמות הפוסט דוקטורט עשה באוניברסיטת מישיגן ארצות הברית.

החל לעבוד כמרצה באוניברסיטה העברית ב-1978, וכמרצה בכיר מ-1984.

ב-1986–1989 היה יו"ר תוכנית לימוד גידולי שדה של הפקולטה לחקלאות.

התמנה לפרופסור חבר ב-1989, והיה יו"ר ועדת מחקר הפקולטה ב-1991–1994, ובשנת 1995 הועלה לדרגת פרופסור מן המניין.

ב-2008 מונה לכהן כראש המכון למדעי הצמח והגנטיקה בחקלאות. באותה שנה מונה לנשיא האגודה הבינלאומית למדעי העשבים (IWSS).

משנת 2012 מכהן גם כיו"ר הוועדה האקדמית של מכללת חמדת הדרום.

## קישורים חיצוניים
*  Prof. Baruch Rubin 
* 

## הערות שוליים

קטגוריה:סגל האוניברסיטה העברית בירושלים: חקלאות, מזון וסביבה
קטגוריה:בוגרי האוניברסיטה העברית בירושלים: חקלאות
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו במאה ה-20
אברהם צליוק

**אברהם צליוק** (15 בספטמבר 1903 – 21 ביולי 1965) היה רופא אף אוזן גרון, מחלוצי הטיפול והחינוך של הילד החירש בישראל, הקים והיה למנהלו הראשון של בית הספר לחירשים "ניב" בחיפה (1965–1949).

## ביוגרפיה
צליוק נולד באודסה אוקראינה לרבקה (לבית דונוביץ) ולנחום. עלה לארץ ישראל עם סבתו אסתר לפני המהפכה הרוסית (1917). אחיו ישראל ואמו עלו בעקבותיהם, ב-1925. למד וסיים בהצטיינות את גימנסיה הרצליה בתל אביב. למד רפואה בסורבון (אוניברסיטת פריז) וסיים בהצטיינות בשנת 1928.

בשנת 1927 התחתן צליוק עם האמנית יונה (לבית שכטר). השניים השתקעו בחיפה. צליוק יצא לווינה להתמחות ברפואת א.א.ג. ובבעיות קול ודיבור. עסק בבעיות שיקום הדיבור והשמיעה.

במרפאתו הפרטית עסק במחלות אף אוזן גרון. בנוסף עסק בפיתוח מכשירים רפואיים עם הפרופ' פרנץ אולנדורף מההפקולטה להנדסת חשמל בטכניון.

הקים בשנת 1949 את בית הספר לחרשים "ניב" בחיפה. פעל רבות לשילובם של ילדים חירשים בכתות רגילות.

### תפקידים ציבוריים
צליוק היה יו"ר אגודת מכבי חיפה, פעיל ב, כיהן כיו"ר הרופאים לידידות צרפת - ישראל, וכסגן יו"ר הר"י בחיפה והיה חבר במועדון רוטרי חיפה.

### מחזאי
צליוק כתב סיפורים ומחזות. כתב את המחזות: "כיתה מיני רבות", "על אם הדרך" בביצוע להקת הכרמל שהייתה הלהקה הצבאית של חטיבת כרמלי שפעלה בחיפה ובאזור הגליל המערבי.

לעיתים השתמש בשם עט א. אבידורי או אברהם צליוק-אבידורי.

## בית ספר ניב בחיפה
ב-1949 הקים צליוק את בית ספר לחירשים "ניב" בחיפה. עד אמצע שנות ה-40 לא פעלה בחיפה כל מסגרת חינוכית לילדים עם ליקוי בשמיעה.

כמה מן הילדים החירשים בעיר נשלחו ללמוד בבית הספר לחירשים בירושלים. צליוק, הגה ב-1946 את הרעיון להקים בית ספר לילדים אלה. בתחילה היה זה בית ספר פרטי בניהולו. צליוק הכשיר בקליניקה שלו גננות ומורות לטפל בילדים ולהקנות להם דיבור בשיטה מיוחדת שפיתח. בשנת 1948, במלחמת העצמאות, בתקופת המצור על ירושלים, לא יכלו הילדים החירשים מחיפה והקריות להגיע לבית הספר לחירשים בירושלים. הורי הילדים פנו למשרד החינוך בבקשה להקים בית ספר בחיפה עבור ילדיהם. בשנת 1949 עבר בית הספר לרשות משרד החינוך ועיריית חיפה.

צליוק הקים וניהל את בית הספר עד מותו. עם הקמתו שכן בית הספר בצריף בדרך העצמאות ולאחר מכן עבר לרחוב אלנבי ליד המושבה הגרמנית.

צליוק נקט את גישת החינוך האוראלי שהייתה נהוגה בבית הספר בירושלים. גישה זו שלטה במערכת החינוך בישראל עד אמצע שנות ה-70 במאה ה-20, כפי שכתב בערך 'חרשות-אלמות' באנציקלופדיה העברית.

.

## קישורים חיצוניים

## הערות שוליים

קטגוריה:אנשי העלייה השנייה
קטגוריה:בוגרי גימנסיה הרצליה
קטגוריה:בעלי תואר דוקטור מאוניברסיטת פריז
קטגוריה:רופאים ביישוב
קטגוריה:רופאי אף אוזן גרון ישראלים
קטגוריה:מנהלי בתי ספר ישראלים
קטגוריה:מכבי חיפה
קטגוריה:חיפה: אישים
קטגוריה:ישראלים ילידי אוקראינה
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1903
קטגוריה:ישראלים שנפטרו ב-1965
רייצ'ל קלר

**רייצ'ל ריי קלר** (באנגלית: **Rachel Rye Keller**; נולדה ב-25 בדצמבר 1992) היא שחקנית אמריקאית, אשר ידועה בין היתר מתפקידיה הטלוויזיוניים בתור סימון גרהארט בסדרה "פארגו" (2017), בזכות תפקידה בתור סידני "סיד" בארט בסדרה "לגיון" (2017–2019), בתור לינדה קולקנה בסדרה "ג'ון הנבל" (2020), ובתור סמנת'ה בסדרה "טוקיו וייס" (2022–הווה).

## ביוגרפיה
קלר נולדה בלוס אנג'לס, קליפורניה, לאם נוצרייה ולאב יהודי. היא חוגגת גם חנוכה. גדלה בסיינט פול, מינסוטה. היא למדה בקונסרבטוריון סיינט פול לאמנויות הבמה, ובשנת 2014 סיימה לימודי תואר ראשון בחוג לאמנויות של אוניברסיטת קרנגי מלון בפיטסבורג, פנסילבניה.

## קריירה
בשנת 2012 ביצעה את טביעת הרגל שלה במשחק כאשר שיחקה בשני סרטים קצרים: "I Still Adore You" ו"Flutter".

תפקידיה הראשונים בטלוויזיה היו בשנת 2015, כשהשתתפה כאורחת בסדרות הטלוויזיה "המנטליסט" ו"על טבעי". באותה שנה שיחקה גם בשבעה פרקים של עונתה השנייה של סדרת הטלוויזיה "פארגו", בתפקיד סימון גרהארדט.

בשנים 2017–2019 שיחקה בתפקיד הנשי הראשי בסדרה "לגיון" (המבוססת על דמויות של אקס-מן) ברשת FX, וגילמה את סידני "סיד" בארט למשך 3 עונות.

בשנת 2018 שיחקה בתפקיד הראשי בסרט "Write When You Get Work", בתור רות' דאפי.

בשנת 2019 שיחקה בשתי הפקות מקוריות של שירות הזרמת המדיה "נטפליקס"; בסדרת הדרמה "עולם חדש" בתור קסנדרה פרסמן ולאחר מכן בסרט המדע הבדיוני "בצל הירח" (אנ') לצד מייקל סי הול.

בשנת 2020 שיחקה בתפקיד מרכזי בתור לינדה קולקנה בעונה השנייה של סדרת האנתולוגיה-פשע אמיתי "ג'ון הנבל" של רשת הטלוויזיה USA.

בשנת 2022 החלה לגילם את דמותה של סמנת'ה פורטר בסדרת הדרמה והפשע "טוקיו וייס" ברשת HBO Max, והיא מבוססת על סיפור אמיתי שיצא כספר בשם זהה משנת 2009 מאת ג'ייק אדלשטיין. באותה שנה גילמה את סוניה בסרט הדרמה-קומי "איש ושמו אוטו" (אנ') בבימויו של הבמאי הגרמני-שוודי מארק פורסטר (אנ') לפי תסריט מאת דייוויד מגי (אנ'). זהו גרסה מחודשת של הסרט השוודי "איש ושמו אובה" (אנ') משנת 2015, אשר הוא עצמו מבוסס על הרומן באותו שם (אנ') מ-2012 מאת פרדריק בקמן. הסרט אשר זכה לביקורות חיובות לרוב מצד המבקרים, יצא לאקרנים בבכורה ב-29 בדצמבר 2022.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא יהודי
קטגוריה:בוגרות אוניברסיטת קרנגי מלון
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
אליסון טולמן

**אליסון קארה טולמן** (באנגלית: **Allison Cara Tolman**; נולדה ב-18 בנובמבר 1981) היא שחקנית אמריקאית שהייתה מועמדת לזכייה בפרס אמי ובפרס גלובוס הזהב על משחקה כסגנית השריף מולי סולברסון בסדרת הטלוויזיה "פארגו".

## ביוגרפיה
טולמן נולדה במחוז האריס, טקסס שבארצות הברית, למשפחה מרקע נוצרי. כשהייתה תינוקת בת כמה חודשים עברה משפחתה לאנגליה וחזרה כשהייתה בת ארבע לאוקלהומה שבארצות הברית. לאחר מכן שבה לטקסס. בגיל 10 החלה לקחת שיעורי משחק בתיאטרון הקהילתי. בשנת 2000 סיימה את לימודיה בתיכון קלמנטס. יש לה שני אחים גדולים ואחות הצעירה ממנה. 

היא למדה באוניברסיטת ביילור בוייקו, טקסס, שם עשתה תואר ראשון באומנויות הבמה. לאחר מכן עברה לדאלאס והייתה שותפה בייסוד תיאטרון "Second Thought".

בשנת 2009 עברה לשיקגו כדי להתמקד בלימודי תיאטרון.

## קריירה
בשנת 2014 כיכבה בתפקיד סגנית השריף מולי סולברסון בסדרת הטלוויזיה "פארגו". על משחקה בסדרה היא זכתה בפרס בחירת מבקרי הטלוויזיה לשנת 2013/2014 והייתה מועמדת לזכייה בפרס אמי ובפרס גלובוס הזהב.

לאחר מכן השתתפה טולמן כאורחת במספר סדרות טלוויזיה, כמו "נמלטים", "החברים של ברני", "מינדי", "ארצ'ר", "ברוקלין תשע-תשע", "קאסל רוק" ועוד.

בשנת 2017 שיחקה בתפקיד הראשי בסדרה "Downward Dog", שבוטלה לאחר עונה אחת. באותה שנה שיחקה גם בתפקיד הראשי בסרט "ברקודה" . בנוסף ב-2017 שיחק בסרט הקומדיה "גונתר חייב למות", ובקומדיה "הבית תמיד זוכה" לצד ויל פרל ואיימי פולר. משנת 2018 משחקת בתפקיד משני בסדרת הטלוויזיה הקומית של רשת NBC, "ילדות טובות" בדמותה של מרי פאט אשר מסבכת את חיי הבנות. בשנה זו שיחקה גם בסרט הדרמה "משפחה" בכיכובה של טיילור שילינג. 

בשנת 2019 כיכבה בתפקיד הראשי בסדרת הטלוויזיה "התגלות" . הסדרה בוטלה לאחר עונה אחת ב-21 במאי 2020 למרות שקיבלה רייטינג "די מוצק" על פי הפרסום של טולמן בחשבון הטוויטר שלה. 

בשנת 2020 שיחקה בסרט הדרמה-קומי "המשמרת האחרונה" בכיכובו של ריצ'רד ג'נקינס.

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:נשים זוכות פרסים
קטגוריה:בוגרות אוניברסיטת ביילור
קטגוריה:בוגרי אוניברסיטת ביילור
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
אלי אלעזרא (איש עסקים)

**אלי אלעזרא** (נולד ב-2 בינואר 1961) הוא איש עסקים ישראלי אשר מחזיק בחברת "אלעזרא החזקות", חברת השקעות השולטת בחברת הבנייה "אפרידר", חברת הליסינג "אלבר", וחברת הביטוח "הכשרה חברה לביטוח".

## ביוגרפיה
אלעזרא נולד בעיר ארפוד שבמרוקו ליעקב ועליזה אלעזרא, בהיותו בן שנה, עלתה משפחתו לישראל. הוא גדל במשפחה בת 10 נפשות, ששוכנה בדירת 40 מ"ר בשכונת שמשון באשקלון. סיים את לימודיו התיכוניים בעיר, ולאחר מכן התגייס לצה"ל לחיל השריון, שם שירת כמפקד טנק. אחרי שחרורו מצה"ל למד תואר ראשון בכלכלה וראיית חשבון באוניברסיטת בן-גוריון בנגב ותואר שני במשפטים באוניברסיטת בר-אילן.

בגיל צעיר החל אלעזרא בפעילות פוליטית, תחילה בתנועת עודד, תנועה החברתית שקמה בשנות ה-60 של המאה ה-20 במטרה לקדם את תנאי ההשכלה של העולים החדשים מצפון אפריקה. בהיותו סטודנט היה אלעזרא עמית בתוכנית המלגות של אייסף – הקרן הבינלאומית לחינוך, אחר כך, נמנה עם פעיליו של אלי דיין, שכיהן כראש עיריית אשקלון וכחבר הכנסת מטעם מפלגת העבודה. דיין מינה את אלעזרא, בגיל 24 בלבד, כאחראי על פרויקט שיקום שכונות באשקלון. בגיל 29 קיבל אלעזרא את תפקיד מנכ"ל "החברה הכלכלית לאשקלון", חברה בבעלות העירייה שהוקמה באותה עת. פרויקט הדגל של החברה החדשה היה הקמת מרינה אשקלון.

בבחירות לרשויות המקומיות ב-1993, נבחר כסגן ראש העירייה וכממלא מקום של ראש העיר בני וקנין, אך ויתר על התפקיד, פרש מהחיים הציבוריים ועבר לעסקים פרטיים. תחילה כיזם בתחום הבנייה למגורים, בעיקר באזור הדרום. ב-1995 הקים את חברת "אלעזרא יוזמה והשקעות". בשנת 2001 רכש במכרז של רשות החברות הממשלתיות, תמורת כ-80 מיליון שקל, את חברת אפרידר, חברה ממשלתית, שנוסדה ב–1950 לפיתוח העיר אשקלון. תחילה חבר לאיש העסקים מוטי זיסר כשותף לעסקה, אך זיסר נסוג ממנה ואלעזרא הלווה את יתרת התשלום מבנק לאומי.

ב-2002, רכש את מלוא הבעלות בחברת אלבר מידי חברת דיסקונט השקעות ומנהליה הבכירים של אלבר, תמורת 268.5 מיליון שקל.

בפברואר 2006, חתם על הסכם עם "שותפות מרינה אשקלון", על הקמת קניון בן 9,000 מ"ר במרינה (שעל הקמתה היה אחראי בתור מנכ"ל "החברה הכלכלית לאשקלון"). בשנת 2013 רכש את אלעזרא את מלוא הבעלות על הקרקע, לאחר עיכובים רבים החל בהקמת הקניון בשנת 2015. הקניון נפתח בשם "מרינה מול" בסוף 2017. ביוני 2019 נפתח במקום גם מתחם אירועים בהשקעה של 25 מיליון שקל.

באוקטובר 2006, רכש את 82% ממניות חברת "הכשרת היישוב ביטוח", ממשפחת נמרודי תמורת 90 מיליון שקל. בנק מזרחי טפחות העניק לו מימון של 60 מיליון שקל, ויתרת הסכום מומנה ממקורות פרטיים. ב-2011, מחק את מניות החברה מהמסחר בבורסה לניירות ערך בתל אביב, לאחר שרכש את מניות הציבור ב-30 מיליון שקל.

במאי 2007, גייס אלעזרא בבורסה 300 מיליון שקל באיגרות חוב, לחברת ההחזקות שלו "אלעזרא החזקות". בעקבות המשבר הכלכלי העולמי של 2008, עלה חשש שאלעזרא לא יעמוד בהחזרי החוב, אך הוא הצליח למחזר את חובותיו ולעמוד בתשלומי האג"ח.

ב-2008 נכנס לראשונה לרשימת "500 האנשים העשירים בישראל" של המגזין TheMarker עם הון מוערך של כ-130 מיליון דולר.

בשנת 2016, רכש את מתחם "אלרוב סנטר" באשדוד, הכולל משרדים ופאוור סנטר, תמורת 248 מיליון שקל.

## תפקידים
* יו"ר מועצת המנהלים של "אלעזרא החזקות בע"מ"
* יו"ר מועצת המנהלים של "אלבר שירותי מימונית בע"מ"
* יו"ר מועצת המנהלים של "הכשרה חברה לביטוח בע"מ"

## קישורים חיצוניים
* 
* 
* 

## הערות שוליים

קטגוריה:אנשי עסקים ישראלים
קטגוריה:בוגרי אוניברסיטת בן-גוריון בנגב
קטגוריה:יושבי ראש חברות ביטוח ישראליות
קטגוריה:ישראלים שנולדו ב-1961
נואה האולי

**נואה האולי** (באנגלית: **Noah Hawley**; נולד בשנת 1967) הוא סופר, במאי, תסריטאי ומפיק טלוויזיה וקולנוע אמריקאי, זוכה פרס אמי ופרס גילדת הכותבים של אמריקה.

הוא מוכר בעיקר כיוצר והמפיק של סדרות הטלוויזיה המצליחות "פארגו" ו"לגיון" של רשת "FX".

## ביוגרפיה
האולי נולד בניו יורק. אימו היא הסופרת המפורסמת לואיז ארמסטרונג  ואחיו התאום אלכסיי הוא גם יוצר ובמאי שיצר את סדרת הטלוויזיה "מדינת העניינים"  והשתתף כתסריטאי בסדרת הטלוויזיה "המעקב".

בשנת 1989 סיים את לימודיו בשרה לורנס קולג' עם תואר ראשון במדעי המדינה. הוא עבד באיגוד לסיוע משפטי  בניו יורק, ועסק במקרים של התעללות או הזנחת ילדים. לאחר מכן עבר לסן פרנסיסקו ושימש כמתכנת וכעוזר משפטי במשרד עורכי דין.

## קריירה
### טלוויזיה
האולי היה כותב ומפיק בשלוש העונות הראשונות של סדרת הטלוויזיה "בונז" (2005–2008). הוא גם יצר והיה מפיק בכיר בסדרות "The Unusuals" (2009) ו-"My Generation" (2010).

בשנת 2014 יצר, כתב, הפיק וביים את הסדרה "פארגו" לרשת הטלוויזיה FX, שהיא מבוססת על הסרט "פארגו" מאת האחים כהן. הסדרה הייתה מועמדת ל-220 פרסים, וזכתה ב-59 מהם, בהם פרס אמי ופרס גלובוס הזהב.

בשנת 2015 החל לכתוב, להפיק ולביים את סדרת הטלוויזיה "לגיון". הסדרה עלתה לאוויר ב-2017 ברשת FX, שודרה במשך 3 עונות עד 2019 והיא מבוססת על דמות של מארוול בשם דייוויד הלר/לגיון.

בשנת 2021, החל אהולי לעבוד על סדרת הטלוויזיה "הנוסע השמיני: כדור הארץ" המבוססת על סרטו של רידלי סקוט "הנוסע השמיני" ששודר ברשת FX. הסדרה עלתה לאוויר באוגוסט 2025.  

### קולנוע
בשנת 2006 כתב האולי את התסריט לסרט "האליבי" .

בשנת 2019 כתב, הפיק וביים את הסרט "לוסי בשמיים" , בו כיכבו נטלי פורטמן וג'ון האם ואשר התבסס חלקית על סיפורה של ליסה נוואק.

### ספרים
האולי כתב חמישה ספרים:
* "A Conspiracy of Tall Men" (1998)
* "Other People's Weddings" (2004)
* "The Punch" (2008)
* "The Good Father" (2012)
* "Before the Fall" (2016)

## פרסים ומועמדויות
האולי זכה פעמיים בפרס הטלוויזיה של בחירת המבקרים ובפרס גילדת המפיקים של אמריקה ופעם אחת בפרס אמי, בפרס גלובוס הזהב ובפרס גילדת הכותבים של אמריקה, כשכל הזכיות היו על השתתפותו בסדרה "פארגו".

על ספרו "Before the Fall" זכה בפרס אדגר לספר הטוב ביותר לשנת 2016.

## חיים אישיים
האולי מתגורר לסירוגין באוסטין ובלוס אנג'לס.

הוא נשוי לקייל האולי, ואב לשניים. הוא היה נשוי בעבר לבת' וויינטראוב.

## קישורים חיצוניים

* 

## הערות שוליים

קטגוריה:תאומים אמריקאים
קטגוריה:סופרים אמריקאים
קטגוריה:תסריטאי טלוויזיה אמריקאים
קטגוריה:מפיקי טלוויזיה אמריקאים
קטגוריה:במאי טלוויזיה אמריקאים
קטגוריה:תסריטאי קולנוע אמריקאים
קטגוריה:זוכי פרס אמי לבידור בפריים טיים
קטגוריה:זוכי פרס גלובוס הזהב
קטגוריה:בוגרי שרה לורנס קולג'
קטגוריה:אמריקאים שנולדו ב-1967
שנג נו

***שֶׁנְג נוּ*** (בסינית: **剩女**; פיניין: shèngnǚ; תרגום: "נשים שנשארו", "נשות השארית" או "נשים חיצוניות", באנגלית: Leftover women) הוא כינוי בסין לנשים רווקות בשנות העשרים המאוחרות שלהם ומעבר. המונח רווח בפרט בסין, ושימש בעבר גם כדי להתייחס לנשים מהודו, אמריקה הצפונית, וחלקים אחרים של אסיה. המונח הפך להיות בשימוש נרחב בתקשורת המיינסטרים והפך לנושא של מספר סדרות טלוויזיה, כתבות, מאמרים, ספרים, ופרסומים, תוך התמקדות עם קונוטציות בעיקר שליליות ולפעמים גם חיוביות. בעוד שבתחילה תמכה התקשורת הממשלתית ב-2007 בשימוש במונח, מאוחר יותר, החלה ביקורת ומניעת שימוש רשמי בו על ידי מדיה ממשלתית שנתיים מאוחר יותר. שו שיואומין, מה*[[צ'יינה דיילי]],* תיאר את בנות השנג נו כ"כח חברתי שיש להתחשב בו", קולות אחרים מהמגזר הפמיניסטי טענו כי המונח צריך לשמש באופן חיובי המתאר "נשים מצליחות". במדיה חברתית בסין נעשה שימוש גם במונח הסלנג "**3S**" (מאנגלית: **s**ingle, **s**eventies (1970s), and **s**tuck) כדי לתאר שנג נו.

## ראו גם
* פמיניזם
* נישואים סיניים

## לקריאה נוספת
* Roseann Lake (February 2018), *Leftover in China: The Women Shaping the World's Next Superpower*, New York: W. W. Norton & Company
* China's "leftovers" are rejects in a man's world, Cambridge University. 28 Feb 2013.
* Sandy To (25 Jan 2013), . Symbolic Interaction: Volume 36, Issue 1, pages 1–20, February 2013. John Wiley & Sons.
* Leta Hong Fincher (1 May 2014), *Leftover Women: The Resurgence of Gender Inequality in China* (Asian Arguments). Zed Books. 
* China's ''Fake Boyfriends''. Witness, Al Jazeera English, May 2016

## קישורים חיצוניים
* "הנשים הזנוחות" בסין יוצאות למאבק על כבודן, CRI, אפריל 2016

## הערות שוליים

קטגוריה:רווקות
קטגוריה:סין: תרבות
קטגוריה:מונחים לנשים
קטגוריה:נשים בסין
קטגוריה:קשרים בין-אישיים
דור הסתלבט

**דור הסתלבט** הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-14 ביוני 2017, כסינגל הרביעי והאחרון מתוך האלבום הרביעי של גושן, שלושים, על ידי חברת התקליטים טדי הפקות.

## רקע וכתיבה
השיר נכתב והולחן על ידי נתן גושן והופק על ידי גלעד שמואלי, בדומה לשאר שירי האלבום. השיר הוא בסגנון הפופ.

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל למיליון השמעות.

## וידאו קליפ
טרם פורסם הווידאו קליפ המלא לשיר, העלה גושן לערוץ היוטיוב שלו את האודיו הרשמי של השיר. האודיו מציג בתוכו את עטיפת הסינגל.

נכון לספטמבר 2025 לשיר יש למעלה מ-1.9 מיליון צפיות ביוטיוב.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירים שהולחנו על ידי נתן גושן
דרק גודפרי

**דרק גודפרי** (באנגלית: **Derek Godfrey**; 3 ביוני 1924 – 18 ביוני 1983) היה שחקן אנגלי, שעבד עם הלהקה השייקספירית המלכותית החל משנת 1960. גודפרי הופיע בסרטי קולנוע ובתוכניות דרמה של ה-BBC בשנות ה-60 וה-70 של המאה ה-20.

## ביוגרפיה
גודפרי נולד בלונדון. ב-1956 החל להופיע בתיאטרון האולד ויק, וגילם תפקידים כגון לקימו במחזה "סימבלין" ואנוברבוס במחזה "אנטוניוס וקלאופטרה". עם הלהקה השייקספירית המלכותית הופיע בתפקידים של אורסינו ("הלילה השנים עשר"), הקטור ("טרוילוס וקרסידה"), פטרוקיו ("אילוף הסוררת") ומלווליו ("הלילה השנים עשר").

הוא גילם את הדמות של ג'ק גורני בהפקה של המחזה "The Ruling Class" מאת פיטר בארנס. עוד הופיע בסרטי קולנוע כגון "Hands of the Ripper" ו-"The Abominable Dr. Phibes". בטלוויזיה גילם גודפרי את רוברט קנדי בסדרת הדרמה "משפחת פאליסר", קפטן אדוארד הולט בסדרה "Warship", ואת ראלף ניקלבי מעיבוד משנת 1977 של הרומן "ניקולס ניקלבי".

### חיים אישיים
דרק גודפרי היה נשוי לשחקנית ילידת אוסטרליה דיאנה פיירפקס. לבני הזוג נולדו שתי בנות, ג'ולס ופיפה.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בריטים שנולדו ב-1924
קטגוריה:בריטים שנפטרו ב-1983
אולפני אמזון

**אולפני אמזון** (באנגלית: **Amazon MGM Studios**) היא חברת-בת של תאגיד הענק האמריקאי אמזון, המתמחה בהפצה, פיתוח, והפקת סדרות טלוויזיה וסרטים החל מסוף 2010. התוכן מופץ דרך בתי קולנוע ודרך שירות הסטרימינג וה-VOD, "פריים וידאו", שמתחרה בשירותים של חברות אחרות כמו נטפליקס והולו.
## היסטוריה

בשנת 2008, התרחבה אמזון להפקת סרטים, והפיקה את הסרט הילד הגנוב בשיתוף פעולה עם פוקס המאה ה-20. ביולי 2015 הודיעה אמזון כי רכשה את הסרט החדש של ספייק לי, צ'י-ראק, כסרט המקורי הראשון של אמזון.

בעבר, תסריטים לסדרות טלוויזיה וסרטים שהוגשו באופן מקוון לאמזון נקראו על ידי הצוות, עם זאת, אמזון שאפה לבדוק תסריטים שהוגשו תוך 90 יום (אם כי התהליך נמשך זמן רב יותר). אם נבחר פרויקט לפיתוח, הכותב קיבל 10,000 דולר. אם נבחר תסריט מפותח להפצה כסרט בתקציב מלא, היוצר קיבל 200,000 דולרים. אם התסריט נבחר להפצה כסדרה עם תקציב מלא, היוצר קיבל 55,000 דולר וכן "עד 5 אחוז מהתקבולים הנקיים של אמזון ממכירת צעצועים וחולצות טריקו ותמלוגים ובונוסים אחרים."

אמזון הוציאה גם בשנת 2012 את סדרת הקומיקס הראשונה והיחידה שלה, Blackburn Burrow, להורדה בחינם. הוא כלל סקר המאפשר לאמזון לאסוף משוב כדי לקבוע האם כדאי היה להפוך את הקומיקס לסרט.

אולפני אמזון קיבלו יותר מ-10,000 תסריטים החל מספטמבר 2012 וכ-2,700 פיילוטים לסדרות טלוויזיה החל ממרץ 2013; 23 סרטים ו-26 סדרות טלוויזיה היו בפיתוח פעיל החל ממרץ 2013. בסוף 2016, אמזון ארגנה מחדש את חטיבת הקולנוע שלה כ-Prime Movies. ב-27 ביולי 2017, הוכרז כי החל מדצמבר 2017, הסרט גלגל ענק יצא לאור, עם אולפני אמזון כחברה מפיצה. בעבר, אולפני אמזון הסתמכו על אולפנים חיצוניים להפצת הפרויקטים שלהם. החברה גם רכשה זכויות לעיבוד טלוויזיוני לשר הטבעות תמורת 250 מיליון דולר. עם זאת, לאמזון עדיין יש אולפני הפצה חיצוניים מחוץ לארצות הברית, כמו סרטי Elevation בקנדה, כמו גם האחים וורנר בארצות הברית ואולפני StudioCanal בבריטניה ובצרפת.

באפריל 2018 הודיעו אולפני אמזון כי הם כבר לא יקבלו הגשות פתוחות של תסריטים.

לקראת טקס פרסי אוסקר ה-93 שיתקיים ב-25 באפריל 2021, נמסר רשמית שאולפני אמזון רשמו מספר שיא של 12 מועמדויות לפרס אוסקר לסרטים בהפקתם, ובכך שברו האולפנים את השיא של שבע מועמדויות שקיבל הסרט "מנצ'סטר ליד הים" בשנת 2017. 12 המועמדויות מתחלקות בין ארבעה סרטים: "צלילי מטאל" (שש מועמדויות), "לילה אחד במיאמי..."  (שלוש מועמדויות), "בוראט 2" (שתי מועמדויות), ומועמדות אחת לסרט התיעודי "שנים" .

במאי 2021 חברת האם אמזון רכשה את אולפני MGM תמורת 8.45 מיליארד דולר על מנת להביא את מגוון הסרטים והסדרות של החברה לשירות הסטרימינג פריים וידאו. הרכישה כללה ספריה של כ-4,000 סרטים ישנים, כולל "הפנתר הוורוד", "שתיקת הכבשים", "לא רק בלונדינית", "אינסטינקט בסיסי" ו"טומב ריידר"; וספרייה של 17 אלף פרקי סדרות טלוויזיה.

## הפקות נבחרות
### סרטים

### סדרות

## ראו גם
* פריים וידאו

## קישורים חיצוניים

*  

## הערות שוליים

*
קטגוריה:חברות הפקת טלוויזיה בארצות הברית
Home (שיר של נתן גושן)

**Home** (בעברית: **בית**) הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-24 בספטמבר 2017, כסינגל שלא מתוך אלבום, על ידי חברת התקליטים סוני מיוזיק אנטרטיינמנט.

## רקע וכתיבה
השיר נכתב והולחן על ידי נתן גושן והופק על ידי ג'אקוב כריסטנסן, אנדרס כריסטנסן. השיר הוא בסגנון הפופ, ומשלב בתוכו גם את סגנון ה-EDM. השיר הוא הסינגל השני של גושן בשפה האנגלית, לאחר "" שזכה להצלחה רבה בישראל ובעולם.

בסמוך לצאתו כסינגל, עלה השיר לרשת הזרמת המדיה ספוטיפיי.

הסינגל עצמו סוקר על ידי יוסי חרסונסקי אשר ציין את השיר בחיוב והעניק לו ארבעה כוכבי זהב מתוך חמישה.

## וידאו קליפ
הווידאו קליפ הנלווה לשיר הועלה לערוץ ה-Vevo של גושן ב-3 בנובמבר 2017.

נכון לספטמבר 2025 לשיר יש למעלה מ-640 אלף צפיות ביוטיוב.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי נתן גושן
קטגוריה:שירים באנגלית
קטגוריה:שירים שנכתבו על ידי נתן גושן
קטגוריה:שירים שהולחנו על ידי נתן גושן
קטגוריה:שירי מוזיקה אלקטרונית
צ'ין-לינג

**צ'ין-לינג** (בסינית: **秦岭**, תרגום מילולי: *רכס [[שושלת צ'ין|צ'ין]]*, בפין-יין: **Qínlǐng**) או **הרי צ'ין**, כונו בעבר **נאנְשַׁאן** (南山, "ההרים הדרומיים") ולפעמים נקראים "**האלפים הסצ'ואנים**", הוא  רכס הרים מרכזי מזרח-מערב, הממוקם בדרום שאאנשי, סין. ההרים מהווים גבול טבעי בין צפון ודרום סין, ובית גידול למגוון עצום של צמחים ובעלי חיים, חלקם אנדמיים, ולא נמצאים בשום מקום אחר על פני כדור הארץ.
ההר הגבוה ביותר ברכס הוא הר טַאייבֵּיי, המתנשא לגובה של 3,767 מטרים, ונמצא כ-100 ק"מ מערבית לבירה הסינית העתיקה של שיאן. שלוש פסגות משמעותיות מבחינה תרבותית ברכס הן, הר הואה (2,155) הר לי (1,302) והר מאייג'י (1,742).

## ראו גם
* פנדה צ'ינלינג

## קישורים חיצוניים

* 

## הערות שוליים

קטגוריה:סין: רכסי הרים
קטגוריה:שאאנשי
הוועדה לענייני חיילים משוחררים של הסנאט של ארצות הברית

**הוועדה לענייני חיילים משוחררים של הסנאט של ארצות הברית** (באנגלית: **United States Senate Committee on Veterans' Affairs**) היא ועדה קבועה בסנאט של ארצות הברית האמונה על טיפול בסוגיות ובעיות הנוגעות ליוצאי הכוחות המזוינים של ארצות הברית. הוועדה הוקמה ב-1946, וכיום עומד בראשה הסנאטור ג'רי מורן ממדינת קנזס.

## תולדות הוועדה
הוועדה נוסדה ב-1970 במטרה להעביר תחומי אחריות הנוגעים לחיילים משוחררים מוועדת הכספים ומוועדת העבודה אל פאנל אחר. משנת 1947 עד ל-1970, עניינים הקשורים לשיפוי ומימון חיילים משוחררים הופנו באופן כללי לוועדת הכספים, ואילו עניינים הנוגעים לשיקום מקצועי, חינוך, טיפול רפואי, סעד אזרחי והסתגלות מחדש לחיי אזרחות של יוצאי צבא הועברו לוועדת העבודה והרווחה הציבורית.

החקיקה בקונגרס של ארצות הברית הנוגעת לחיילים משוחררים השתנתה במרוצת השנים. עבור חיילי הכוחות המזוינים של ארצות הברית ובני משפחותיהם שלחמו במלחמותיה של ארצות הברית — מלחמת העצמאות, מלחמת 1812, מלחמת ארצות הברית–מקסיקו, מלחמת האזרחים האמריקנית ומלחמת ארצות הברית-ספרד — תמיכה מצד הממשלה הפדרלית הייתה מהותית מבחינה כלכלית. היה זה ברור כי תמיכה שכזו הייתה בתחום השיפוט של ועדת הפנסיות של הסנאט, אשר נוסדה כאחת מוועדות הקבע המקוריות של הסנאט ב-1816 ופעלה עד לפירוקה מכוח "חוק הארגון החקיקתי מחדש" שנחתם ב-1946.

במהלך מלחמת העולם הראשונה אופי התגובה של הקונגרס לצורכי החיילים המשוחררים השתנה למערכת מיזמים תוכניות מגוונים יותר. תוכנית לביטוח סיכון מלחמתי, שהופנתה לוועדת הכספים של הסנאט, שינתה את שיקול ההטבות שהוענקו ליוצאי צבא. ועדת הכספים הייתה הוועדה הפרלמנטרית של הסנאט שהייתה אמונה על תוכניות עבור חיילים משוחררים בשנים 1917–1946. לאחר מלחמת העולם השנייה טיפלה ועדת הכספים ב"חוק ההסתגלות מחדש של יוצאי צבא" (G.I. Bill) משנת 1944, שהרחיב שירותים חיוניים עבור חיילים משוחררים ומשפחותיהם והעניק סיוע ביציאה ממעגל האבטלה וכניסה למערכות החינוך, הכשרה מקצועית, ערבויות לדיור והלוואות עסקיות וכן הטבות רפואיות ופנסיות. מומחים רבים סבורים כי חוק זה היה אחד המרכיבים החשובים ביותר בהרחבת מעמד הביניים לאחר מלחמת העולם השנייה.

בקונגרס הראשון בו התכנסה הוועדה לענייני חיילים משוחררים, הקונגרס ה-92 (1973-1971), מנתה הוועדה תשעה חברים. בהווה, בימי הקונגרס ה-117 של ארצות הברית, בוועדה חברים 18 סנאטורים: תשעה חברי רוב מהמפלגה הדמוקרטית ותשעה חברי מיעוט מהמפלגה הרפובליקנית.

## קישורים חיצוניים

* 

## הערות שוליים

חיילים
קטגוריה:הכוחות המזוינים של ארצות הברית
קטגוריה:ארצות הברית: ותיקי צבא ומלחמה
יחסי גרמניה–תוניסיה

**יחסי גרמניה–תוניסיה** הם יחסי החוץ בין גרמניה לתוניסיה. שתי המדינות כוננו יחסים דיפלומטיים בשנת 1956, אז קיבלה תוניסיה את עצמאותה.

## היחסים בין שתי המדינות
עד לאירועי האביב הערבי התקיים שיתוף פעולה רופף בין המדינות. היה שיתוף פעולה סלקטיבי בתחומי התיירות והתעשייה הקלה. לחברות גרמניות הייתה חשיבות מועטה לתוניסיה, שאין לה חומרי גלם ושוק קטן וכוח קנייה נמוך. בנוסף לתוניסיה היה גם ברית עם צרפת, כך שליחסי גרמניה-תוניסיה לא היו חשיבות מיוחדת עבור גרמניה או תוניסיה.

עם זאת, אירועי האביב הערבי הראו לממשלת גרמניה כי צפון אפריקה היא בעלת חשיבות רבה לגרמניה, לא מעט בשל הגירה מהאזור למרכז אירופה, וכי מדיניות האיחוד האירופי כלפי מדינות צפון אפריקה הייתה לקויה בחלקה. מכיוון שצרפת איבדה את אמינותה בתוניסיה באמצעות תמיכתה בדיקטטור זין אל-עאבדין בן עלי, גרמניה הציעה עזרה לממשלת תוניסיה להתמודד עם המעבר. שר החוץ הגרמני גידו וסטרוולה היה אחד הפוליטיקאים המערביים הראשונים שביקרו בתוניסיה לאחר האביב הערבי, והציע לממשלת תוניסיה שיתוף פעולה במגוון תחומים.

בשלוש השנים הראשונות שלאחר המהפכה היקף הסיוע הגרמני לתוניסיה היה בסביבות 250 מיליון אירו, מתוכם 60 מיליון אירו נועדו להסדר חוב. גורמים אחדים, שירות חילופי אקדמי גרמני ומכון גתה פתחו תוכניות משלהם עבור תוניסיה. גרמניה גם הציעה לממשלת תוניסיה הכרה ולגיטימציה על הבמה הבינלאומית, במיוחד לאחר שתנועת האננהדה הדתית השמרנית ניצחה בבחירות, בעוד שצרפת, הזהירה מפניהם.

במהלך ההפגנות בשנת 2013 שר החוץ גידו ווסטרוולה והשגריר ינס פלטנר תיווכו באופן מקומי, ובעקבות כך הוקמה ממשלה חדשה.

## נציגויות דיפלומטיות
גרמניה מחזיקה בתוניסיה שגרירות בתוניס וקונסוליה כללית בג'רבה. מאידך, תוניסיה מחזיקה בגרמניה שגרירות בברלין ו-3 קונסוליות בבון, המבורג ומינכן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
עדן מאירי

**עדן מאירי** (נולד ב-18 ביולי 2000) הוא זמר ושחקן ישראלי.

## ביוגרפיה
מאירי נולד בירושלים בשכונת הר חומה לאב דתי עובד חברת טבע ואם חילונית עובדת חברת ביטוח. בילדותו עבר למעלה אדומים ושיחק בקבוצות הכדורגל בית"ר מעלה אדומים והפועל מעלה אדומים. לאחר מספר שנים, חזרה המשפחה לירושלים. מאירי יצר מוזיקה אלקטרונית במחשבו הביתי, איתה הופיע במסיבות בבתי ספר בירושלים. ב-2015, הופיע עם השיר "ריקנות" עם להקת "שורה אחורית" שהורכבה מחבריו לתיכון במיזם "מקורוק" בו יצרו תלמידי תיכון שירי רוק המבוססים על סיפורי התנ"ך.

באוקטובר 2019 התגייס לצה"ל.

## קריירה
ב-2018, בעקבות פניית הפקת התוכנית לאחר השתתפותו במיזם מקורוק, השתתף בעונה החמישית של תוכנית המציאות "הכוכב הבא לאירוויזיון", והודח בחצי הגמר. באותה השנה, חתם בחברת NMC והשתתף במופע Freestyle פסטיגל.

ב-20 במאי 2019 הוציא את סינגל הבכורה שלו, "לך עם האמת שלך", שזכה להצלחה רבה והגיע למקום הראשון במצעד ההשמעות של מדיה פורסט, ואף דורג במצעד הפזמונים העברי השנתי של גלגלצ במקום ה-30. ב-1 בספטמבר, הוציא את הסינגל השני שלו, "מה עשה לנו הזמן". שזכה להצלחה רבה אף הוא, תוך שדורג בראש מצעד ההשמעות של מדיה פורסט. בהמשך אותו החודש, השתתף בשיר "מתחילים מחדש" של פרויקט "ותן חלקנו", לצד זמרים שונים. ב-31 בדצמבר, הוציא את השיר "נינג'ה", יחד עם היוטיובר קווין רובין.

ב-13 בינואר 2020 הוציא את השיר "היית לי טעות". ב-2 באפריל, הופיע בזאפה, במסגרת ההופעות שהתקיימו ושודרו בלייב בערוץ קשת 12 בעקבות מגפת הקורונה. ב-23 באפריל, הוציא את הסינגל הרביעי מתוך אלבום הבכורה שלו, "חצי חיים". באותה השנה, לוהק לתפקיד מרכזי בסדרת הטלוויזיה "זיגי" בערוץ טין ניק. ב-14 ביוני הוציא דואט יחד עם הזמר דודו אהרון, בשם "בחלומות שלנו", שהגיע למקום ה-26 במצעד הפזמונים העברי השנתי של גלגלצ ו-ynet.

ב-13 בדצמבר 2020 הוציא את השיר "החזקתי לך ת'יד".

ב-29 בדצמבר 2020 הוציא גרסה אקוסטית יחד עם רוני דלומי (שגם כתבה והלחינה יחד עם אביב קורן) לשיר "החזקתי לך את היד".

ב-2 בפברואר 2021 הוציא יחד עם דודו אהרון את השיר "למה זה נגמר", המהווה כשיתוף הפעולה השני שלהם, לאחר הלהיט "בחלומות שלנו".

ב-25 באפריל הוציא את השיר "גלדיאטור".

במהלך הקיץ, השתתף בפרויקט הלייב סשן של "עודד פז והקסדות" כשחידש עם עודד פז ויהודה קיסר את השיר "לילה יום" מהסדרה "הפיג'מות". מאירי ביצע את השיר עם עודד במופע ההשקה של ההרכב ב-28 באוקטובר במועדון ה-B-Side בתל אביב

ב-3 בנובמבר 2021 הוציא את השיר "אולי תתעוררי".

ב-12 בינואר 2022 הוציא את השיר "הלב שלי" שכתב והלחין בעצמו. ב-7 בפברואר הוציא גרסה אקוסטית לשיר "הלב שלי" ושילוב של השיר "רוח ים" (עופר לוי). ב-17 במרץ הוציא את השיר "סרנדה" מתוך הסרט "הסיפור שלנו" בבימויים וכיכובם של לי בירן ואליאנה תדהר. מאירי משחק בסרט זה לצד קים אור אזולאי, יעל פדן, אוראל צברי ועדי חבשוש. ב-22 בדצמבר הוציא את השיר "גיבור של קלישאות" בשיתוף ארגון "הידברות" עבור מיזם "בנפשנו" התומך בחיילים הלומי הקרב.

ב-17 באוגוסט 2023 יצא לאור השיר "כתונת פסים 2023" בו השתתף לצד אמנים ישראלים רבים אחרים.

ב-27 באוקטובר 2025 הוציא את השיר "הצגה".

## דיסקוגרפיה
### אלבומי אולפן
* 2022: לך עם האמת שלך
* 2022: דודו X עדן 
* 2023: אלבום 3
* 2023: מה עם השירים

## פרסים ומועמדויות

## קישורים חיצוניים

* 
* 
* 
* 

## הערות שוליים

קטגוריה:זמרים ישראלים
קטגוריה:מתמודדי הכוכב הבא
קטגוריה:משתתפי הפסטיגל
קטגוריה:זמרי מוזיקה מזרחית ישראלים
קטגוריה:זמרי פופ ישראלים
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-2000
יחסי איראן–לוב

**יחסי איראן–לוב** (בפרסית: **روابط ایران و لیبی**; בערבית: **العلاقات الإيرانية الليبية**) הם היחסים הדיפלומטיים בין **[[איראן|הרפובליקה האסלאמית של איראן]]** ובין **[[לוב|מדינת לוּב]]**. לשתי המדינות יש שגרירויות זו אצל זו. היחסים הכלכליים, הצבאיים והתרבותיים בין המדינות השתנו לאורך הזמן. הקשרים בין שתי המדינות מתוארכים אלפי שנים, כאשר מקורותיה של איראן המודרנית החלו בתקופת האימפריה הפרסית, ומדינת לוב המודרנית הייתה בעבר חלק מהותי מהאימפריה הרומית.

## תקופת פהלווי
יחסי איראן-לוב המודרניים החלו בשנות ה-60, כאשר המלך אידריס שלט בלוב והשאה, מוחמד רזא פהלווי שלט באיראן. המתיחות החלה בין שתי המדינות בעקבות עלייתו של קולונל מועמר קדאפי בלוב. קדאפי, יחד עם מנהיגים ערבים אחרים, האשימו את השאה בבגידה באינטרסים של שכניו הערבים ותמיכה בישראל.

## לאחר המהפכה האיראנית
### לפני המהפכה הלובית
המהפכה האיראנית של 1979 הביאה להפלת השאה ולשיפור של יחסי המדינות. נקודת המפנה של יחסי המדינות הייתה במהלך מלחמת איראן–עיראק, כאשר לוב סייעה לאיראן, למרות הלחץ המערבי לשמור על איראן מבודדת. במהלך המלחמה לוב וסוריה היו בעלות הברית היחידות של איראן במזרח התיכון.

שיתוף הפעולה של איראן ולוב במהלך שנות ה-90 הוביל להקמת מפעלים, כבישים, בתי חולים בשתי המדינות. קדאפי אפילו ביקר את נשיא איראן אכבר האשמי רפסנג'אני ואת המנהיג העליון של איראן, עלי ח'אמנאי. במועצת הביטחון, קדאפי הצדיק את תוכנית הגרעין של איראן והתנגד לסנקציות מערביות נגד הרפובליקה האסלאמית. עם זאת, היחסים בין שתי המדינות נהיו שוב מתוחים בעקבות חטיפתו ורציחתו ככל הנראה של מנהיג השיעים המשפיע מוסא אל סאדר בלוב.

### לאחר המהפכה הלובית
איראן תמכה בשנת 2011 בהתקוממות נגד ממשלת קדאפי בלוב, ותיארה את זה בתור "ההתעוררות האסלאמית" וגינתה את סנקציות הממשלה. שגריר לוב באירן התפטר מאוחר יותר בשל מחאת האביב הערבי בארצו. בעקבות הדחתו של קדאפי, איראן הכירה בממשלת המעבר הלובית החדשה. שגריר איראן שב במהרה לרפובליקה הערבית של לוב שזה עתה הוקמה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איראן–תוניסיה

**יחסי איראן–תוניסיה** (בערבית: **العلاقات الإيرانية التونسية**) הם היחסים הדו-צדדיים בין '''הרפובליקה האסלאמית של איראן''' ובין '''הרפובליקה התוניסאית'''.

## יחסים היסטוריים ומודרניים
בניגוד לרוב העולם הערבי העוין את איראן באופן עמוק, תוניסיה היא אחת המדינות הערביות הבודדות שפיתחו יחסים טובים עם איראן, במיוחד מאז המהפכה האיראנית בשנת 1979 והקמת הרפובליקה האסלאמית. הנייטרליות של תוניס נתנה להם דימוי טוב ביחסיהם, ואף הרגיזה את ערב הסעודית.

תוניסיה היא אחת המדינות הערביות הבודדות שהביעו תנחומים על מתקפת הטרור בטהראן ב-2017, ושתי המדינות מצהירות כי אין גבול לשיתוף פעולה גדול יותר בין איראן לתוניסיה.

תוניסיה, יחד עם אלג'יריה, הואשמו בשיבוח איראן, דבר אשר הוכחש על ידיהם.

תוניסיה פועלת גם כמעצמה נייטרלית ומאוזנת, כדי לאזן את ההתנגדות בין איראן לסעודיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הממלכה המאוחדת – תוניסיה

ממוזער|שגרירות תוניסיה בלונדון
**יחסי הממלכה המאוחדת – תוניסיה** הם היחסים הדו-צדדיים בין הממלכה המאוחדת לתוניסיה.

## רקע
במהלך מלחמת העולם השנייה נכבשה תוניסיה, שהייתה אז תחת שלטון צרפתי, על ידי כוחות גרמניים שנסוגו מלוב, ובעקות כך התחוללה לחימה קשה בין הכוחות הגרמניים והאיטלקיים בקבוצת ארמיות אפריקה, לבין כוחות הארמייה הבריטית השמינית מכאן וקבוצת הארמיות ה-18 האנגלו-אמריקנית מכאן, עד לכניעת כוחות מדינות הציר במאי 1943.

בשנת 1956 קיבלה תוניסיה את עצמאותה מצרפת, וזמן קצר לאחר מכן כוננה עימה בריטניה יחסים דיפלומטיים. בין המדינות קיים שיתוף פעולה במגוון רחב של תחומים, כולל קידום עסקי, אנרגיה, תרבות, תיירות וביטחון. כמו כן מפעילה בריטניה את תוכנית קרן השותפות הערבית, המתרכזת בתמיכה במעבר הדמוקרטי ובצמיחה הכלכלית בתוניסיה.

## נציגויות דיפלומטיות
בריטניה מחזיקה בתוניסיה שגרירות בתוניס בלבד. מאידך, תוניסיה מחזיקה בבריטניה שגרירות בלונדון ו-3 קונסוליות בגלאזגו, ליברפול ורדינג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אלג'יריה–תוניסיה

**יחסי אלג'יריה–תוניסיה** (בערבית: **العلاقات التونسية الجزائرية**) הם יחסי החוץ בין '''הרפובליקה האלג'יראית הדמוקרטית העממית''' ובין '''הרפובליקה התוניסאית'''.

## רקע
תוניסיה השקיעה באופן עקבי מאמצים בעמידה לצדה של אלג'יריה במאבקים בינלאומיים, זאת לעומת יחסיה הרעועים עם לוב. בשנות ה-70 שינתה תוניסיה את עמדתה כלפי סהרה המערבית כדי לא לפגוע ביחסיה עם הרשויות האלג'יריות. תוניסיה הייתה המדינה הראשונה שחתמה על חוזה האחווה וההסכמה עם אלג'יריה, בשנת 1983. לאורך ההיסטוריה העצמאית של אלג'יריה, היא הצטרפה למספר מיזמים כלכליים עם תוניסיה, כולל הצינור חוצה-המדינות שעובר מאלג'יריה דרך תוניסיה לאיטליה . בשנת 1987 קירבה הדחתו מהשלטון בתוניסיה של הנשיא חביב בורגיבה, והחלפתו בזין אל-עאבדין בן עלי הדיפלומטי יותר, את שתי המדינות שוב. לאחר המהפכה התוניסאית, כאשר האיסלאמיסטים המיוצגים על ידי תנועת א-נהדה לקחו את מושכות הכוח בקרתגו, היחסים בין המדינות הורעו, לאחר שפוליטיקאים מקומיים בתוניסיה האשימו את המשטר והמודיעין האלג'יראי במארב הטרור על סיור של צבא תוניסיה קרוב לגבולות ב-29 ביולי 2013. לטענתם קרתה התקרית בגלל חששות של אלג'יריה ממעבר המהפכה מתוניסיה לארצם, ובשל הצורך לערער את היציבות בביטחון הפנים השביר. שר הפנים של תוניסיה אמר כי לאלג'יריה הוקל כי תוניסיה לא מתכוונת לייצא אליהם את המהפכה. שתי המדינות חברות באיחוד האפריקני.

ב-9 בפברואר 2015 ביקר הנשיא אל-באג'י א-סבסי באלג'יריה בביקור נימוסין. נשיא אלג'יריה, עבד אל-עזיז בותפליקה, לא ביקר בתוניסיה מאז 2012.

## נציגויות דיפלומטיות
תוניסיה מחזיקה באלג'יריה שגרירות באלג'יר, ו-2 קונסוליות בענאבה  ובתבסה . מאידך, אלג'יריה מחזיקה בתוניסיה שגרירות בתוניס וקונסוליות בגאפסה ואל-כאף.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טור דה לה פרובאנס

ה**טור דה לה פרובאנס** הוא מרוץ אופני כביש שמתקיים בצרפת מאז 2016, אז ניצח בו תומא ווקלר  הצרפתי. המרוץ הוא בדרג 2.Pro וחלק מסבב המרוצים של ה-UCI ProSeries, שהוא הדרג השני הכי גבוה בענף אופני הכביש אחרי UCI World Tour.

## היסטוריה
המרוץ מאורגן על ידי חברת "לה פרובאנס" הצרפתית. המהדורה הראשונה התקיימה ב-2016, אז ניצח בה תומא ווקלר  מקבוצת דיירקט אנרז'י, כשפרננדו גאביריה מנצח את קטגוריית הנקודות, פטר ואקוץ'  את קטגוריית הרוכב הצעיר ורמי די גרגוריו  מנצח את קטגוריית ההרים.

## מנצחים
### כללי

### קטגוריית הנקודות

### קטגוריית ההרים

### קטגוריית הרוכב הצעיר

## קישורים חיצוניים

* 

## הערות שוליים

קטגוריה:צרפת: מרוצי אופניים
אל-כחלאווי א-תונסי

**אל-כחלאווי א-תונסי** (בערבית: **الكحلاوي التونسي**, בתעתיק מדויק: אלכַּחְלַאוִי אלתוּנסי, מילולית "כחלאווי התוניסאי" – שם הבמה של **אלי טויטו**; 24 בינואר 1932– 15 בפברואר 2000) היה יהודי-תוניסאי, זמר ונגן כלי הקשה במוזיקה ערבית בהשראה עממית ואיש עסקים. שאל את שם הבמה שלו מהזמר המצרי מוחמד אל-כחלאווי .

## קורות חיים
כמו תוניסאים רבים בשנות ה-40 של המאה ה-20, נשבה בהתבגרותו בקסמי המוזיקה המצרית. הוא לא רק עיצב את עצמו בדמותו של הזמר המצרי מוחמד אל-כחלאווי, המפורסם זה מכבר, אלא גם לקח ממנו את שם הבמה שלו. תהילתו של אל-כחלאווי א-תונסי עלתה גם כן וכנער בשנות הארבעים המאוחרות של המאה העשרים, משך את תשומת ליבו של נגן הקאנון היהודי העיוור קקינו דה-פז ואחרים. לאחר כמה עבודות בפריז במקומות כמו הקברט המפורסם El Djazair ברובע הלטיני כזמר ונגן כלי הקשה (דרבוקה), הוא חזר לתוניס ושם הפך לאורח קבוע ברדיו תוניס. בשנת 1953 הקליט את הסינגל הראשון שלו (Min youm elli ratek aini, "מהיום שהמבט שלי נח עליך") אשר סלל את דרכו קדימה. במהלך השנים הבאות הקליט בשלל חברות ידועות: דוקררט-תומסון, Teppaz, La Voix Du Globe, בל-אייר, Pathé ודוניה.

במשמעות של "עולם" (دنيا) בערבית, דוניא הייתה חברה של תקליטי 78 rpm מוערכת למדי בשנות ה-50 של המאה ה-20, אך התקשתה במעבר לאריך-נגן. ב-1960 רכש אל-כחלאווי את החברה כולה והפך אותה במהרה לאימפריה עם מגוון אומנותי מרשים. דוניא סיפקה מיד פורום לאומנים כגון מאטי בן קאסם, שייח מוחמד אל אנקה, אווליה, פדילה דז'יריה, שייחה רימטי (ואפילו פריד אל-אטרש הסורי-מצרי, שעל פי הדיווחים היה גם חבר), אך כך גם סיפק פורום לקולגות היהודיות שהיוו פליטים מתוניסיה ואלג'יריה באותה העת ושהו בצרפת, כמו לילי בוניש, לין מונטי, ראול ג'ורנו, אדמונד אטלאן, בלונד-בלונד, אלברט גז, רנה פרז, לוק שרקי, שייח זקרי, עאידה ניסים, אלברט פרז, ונתן כהן. אל-כחלאווי א-תונסי וחברתו דוניא נתנו קול לכמה ממיטב האמנים הצפון אפריקאים של המאה ה-20, כאשר מעטים אחרים עשו זאת.

היותו אמרגן כמעט ולא האט את הקריירה המוזיקלית שלו. לאורך כל סוף עידן הוויניל סיפק אל-כחלאווי א-תונסי מופעים על עשרות תקליטי LP ו-45 של דוניא והמשיך להופיע לאורך שנות ה-80 וה-90.

ב-15 בפברואר 2000, העיתון ליברסיון בצרפת יצא עם הכותרת הבאה: "Tounsi ne jouera plus de derbouka" ("תונסי כבר לא ינגן בדרבוקה"). אל-כחלאווי א-תונסי נפטר בגיל 67, בטרם עת, אך קולו לא נדם. בשנת 2002, אולם הקונצרטים בטקלאן בשדרות וולטייר בפריז, שנרכש על ידי אל-כחלאווי בשנת 1976 והיום בבעלות בניו, כיבד את זכרו של אל-כחלאווי א-תונסי ואת תרומתו המוזיקלית לצפון אפריקה וגם לצרפת באמצעות ערב שירה. אל-כחלאווי גם מונצח באוסף של Trésors de la Chanson Judéo-Arabe (אוצרות השיר היהודי-ערבי) של חברת Buda Musique , אשר כמעט כל תוכנו נלקח מחברת דוניה.

## קישורים חיצוניים

## הערות שוליים

קטגוריה:זמרים יהודים תוניסאים
קטגוריה:אומנים יהודים שפעלו בארצות ערב
קטגוריה:אמנים יהודים הידועים בשם במה
קטגוריה:ילידי 1932
קטגוריה:תוניסאים שנפטרו ב-2000
יחסי אלג'יריה–גרמניה

**יחסי אלג'יריה–גרמניה** הם יחסי החוץ בין '''הרפובליקה האלג'יראית הדמוקרטית העממית''' ובין '''הרפובליקה הפדרלית של גרמניה'''.

## רקע
בשנת 1962 קיבלה אלג'יריה את עצמאותה לאחר מלחמה קשה עם צרפת, וזמן קצר לאחר מכן כוננה יחסים דיפלומטיים עם גרמניה המערבית. בשנת 1999 העבירה אלג'יריה את שגרירותה מבון לברלין בעקבות איחוד גרמניה מחדש.

מאז השבעתו בשנת 1999, פעל הנשיא עבד אל-עזיז בותפליקה להרחבת ההשפעה הבינלאומית של אלג'יריה וביקר ברחבי העולם. הוא ערך סדרה של ביקורים רשמיים, במיוחד בצרפת, דרום אפריקה, איטליה, ספרד, גרמניה, סין, יפן ורוסיה.

## נציגויות דיפלומטיות
גרמניה מחזיקה באלג'יריה שגרירות באלג'יר בלבד. מאידך, אלג'יריה מחזיקה בגרמניה שגרירות בברלין וקונסוליה כללית בפרנקפורט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גול גומבאז

**גול גומבאז** (בהינדי: **गोल गुम्बज़**) הוא המאוזוליאום של המלך מוחמד אדיל שאה, המלך השביעי של ביג'אפור. המאוזוליאום נמצא בעיר ויג'איאפורה שבמדינת קרנאטקה שבהודו.

## היסטוריה
בניית המאוזוליאום החלה בשנת 1626 ונגמרה בשנת 1656.

בתוך המתחם קיים גם מוזיאון, שהוקם בשנת 1892, בזמן השלטון הבריטי.

## המבנה
המבנה בנוי בסגנון אדריכלות הודו-איסלאמית, והוא בנוי מבזלת.

המבנה מורכב מקובייה שוות-צלעות, כשאורך כל צלע הוא 47.5 מטרים ומכוסה על ידי גג שקוטרו החיצוני הוא 44 מטרים. גובהו של המבנה הוא 51 מטרים.

שמונה קשתות מצטלבות שנוצרו על ידי שני ריבועים מסתובבים שיוצרים פנדנטיבה תומכים בכיפה. בכל אחת מארבע פינות הקוביה, נמצא מגדל מתומן עם כיפה בגובה שבע קומות ובו גרם מדרגות. הקומה העליונה של כל מגדל נפתחת לגלריה עגולה המקיפה את הכיפה. הכיפה היא אחת הכיפות הגדולות שנבנו לפני העידן המודרני, והייתה הגדולה ביותר בעולם בעת שנבנתה.

בתוך אולם המאוזוליאום נמצא דוכן מצולע, עם מדרגות מכל צד. באמצע הפודיום ישנו לוח על האדמה, המסמן את מיקום הקבר.

שטחו של המאוזוליאום הוא כ-1,700 מטרים רבועים, והוא אחד החללים הגדולים מסוגו בעולם. בתוך הכיפה נוצרה אקוסטיקה חריגה, וזוהי אחת מגלריית הלחישות הגדולות והמפורסמות בעולם.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מאוזוליאומים
קטגוריה:קרנאטקה
קטגוריה:הודו: מבנים